Diari Oficial de la Generalitat Valenciana


Sumari del DOGV 230, del 23-02-1985 (1985/803980)

LLEI de la Generalitat Valenciana 1/1985, de 23 de febrer, de tributació sobre jocs d'atzar.
--------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1985/02/23/1/dof/vci/html**

### Dades del document

Número de DOGV
:   230

Data del DOGV
:   23-02-1985

Secció del DOGV
:   DISPOSICIONS GENERALS

Número del document
:   1985/803980


Data del document
:   23-02-1985

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei de la Generalitat Valenciana 1/1985, de 23 de febrer, de tributació sobre jocs d'atzar.  
Sia notori i manifest a tots els ciutadans que les Corts Valencianes han aprovat, i jo, d'acord amb el que estableix la Constitució i l'Estatut d'Autonomia, en nom del Rei, promulgue la següent Llei:  
La Constitució Espanyola estableix en el Títol VIII els mecanismes tendents a garantir l'autonomia financera de les Comunitats Autònomes per al desenvolupament i execució de llurs competències, segons els principis de coordinació amb la Hisenda de l'Administració Central i de solidaritat entre tots els espanyols. L'autonomia financera no es concedeix com una finalitat en si, sinó que apareix configurada com una finalitat en si, sino que apareix configurada com un instrument dirigit a la consecució de les finalitats materials tutelades per la mateixa norma constitucional. Entre aquestes Finalitats adquireix un especial relleu l'obligació que incumbeix a les Comunitats Autònomes de vetlar pel seu propi equilibri territorial i per la realització interna del principi de solidaridat.  
La satisfacció d'aquest principi exigeix que davant els esdeveniments excepcionals en la vida pública de la Comunitat s'adopten pel Govern Autònom legalment constituït les mesures també excepcionals que puguen donar adequada resposta a les exigències plantejades per la nova situació. En aquest sentit cal ponderar que els danys catastròfics produïts en el territori de la nostra Comunitat com a  
recentment, exigeix una actitud ferma per part del Govern, i en general per part de totes les institucions públiques, tendents a pal·liar els danys produïts com a conseqüència d'aquells fets.  
En territori com el valencià en el qual el camp ha estat durant molts anys el sosteniment principal de la nostra economia, i un dels més ferms pilars sobre els quals s'ha assentat l'economia espanyola en general, la producció de qualsevol perjudici atemptatori a aquesta font de riquesa exigeix una reparació urgent.  
Es, ni més ni menys que una obligada i justa compensació als beneficis que durant tants anys ha fornit a la nostra Comunitat i a la societat espanyola en general l'activitat realitzada pels nostres llauradors.  
Conscients d'això les Corts Valencianes han decidit d'aprovar uns nous mecanismes d'obtenció d'ingressos, amb la finalitat de destinar-los a pal·liar els danys produïts i, de manera molt especial a possibilitar que la taxa de col·locació no decaiga en les comarques afectades per les gelades.  
Amb aquesta finalitat, i a l'empar del que preveuen els articles 157 de la Constitució, 51 de l'Estatut d'Autonomia de la Comunitat i preceptes concordants amb la Llei Orgànica de Finançament de les Comunitats Autònomes, les Corts Valencianes han aprovat la següent Llei:  
TITOL PRELIMINAR  
Article 1  
Amb caràcter excepcional i únicament durant el període comprés entre l'1 d'abril i 31 de desembre de 1985, s'exigiran els recàrrecs i l'impost establert, i regulats en aquesta Llei.  
Article 2  
Aquesta Llei serà aplicable a tots els fets imponibles realitzats en el territori de la Comunitat Valenciana.  
TITOL I  
RECARREC SOBRE LA TAXA QUE GRAVA ELS JOCS DE SORT, ENVIT O ATZAR EN CASINOS I MITJANÇANT MAQUINES O APARELLS AUTOMATICS  
Article 3  
S'estableix un recàrrec sobre la taxa estatal que grava els jocs de sort, envit o atzar, quan els esmentats jocs se celebren en casinos de joc o a través de màquines o aparells automàtics aptes per a la realització d'aquests.  
Article 4  
Constitueix el fet imponible l'organització o celebració de jocs de sort, envit o atzar en casinos de joc o a través de màquines o aparells aptes per a la realització d'aquests.  
Article 5  
1. Són subjectes passius del recàrrec qualssevulla persones o entitats als qui s'haurà atorgat la corresponent autorització administrativa o permís d'explotació.  
2. En defecte d'autorització administrativa o permís d'explotació, tindran la consideració de subjectes passius del recàrrec les persones o entitats l'activitat de les quals incloga la celebració o organització de jocs d'atzar.  
3. Seran responsables solidaris els amos i empresaris dels locals on es celebren.  
Article 6  
La base imponible sobre la qual girarà el recàrrec estarà constituïda per l'impost de la quota corresponent a la taxa estatal que grava els jocs celebrats en casinos o a través de màquines o aparells automàtics aptes per a la celebració de jocs d'atzar.  
Article 7  
La quantia del recàrrec es determinarà mitjançant l'aplicació del tipus de gravamen del 10% sobre la quota exigible per la taxa estatal.  
Article 8  
1. En el recàrrec aplicable sobre la taxa estatal que grava els jocs celebrats en casinos, la percepció d'aquests començarà a partir de l'1 d'abril de 1985.  
2. En el recàrrec aplicable sobre la taxa estatal que grava les màquines o aparells automàtics aptes per a la realització de jocs d'atzar, la percepció començarà:  
a) Tractan-se de màquines l'autorització de les qual s'obtingués a partir de l'1 d'abril de 1985 i abans del 30 de juny de 1985, el recàrrec s'aplicarà sobre la taxa íntegra.  
b) Tractan-se de maquines l'autorització de les quals es concedesca a partir del dia 1 de juliol, el recàrrec es girarà sobre el 50% de la taxa estatal.  
TITOL II  
IMPOST SOBRE EL JOC DEL BINGO  
Article 9.  
L'impost sobre el bingo grava la pràctica d'aquest joc en els locals autoritzats.  
Article 10  
Constitueix el fet imponible de l'impost la participació en aquest joc en local i autoritzats.  
Article 11  
1. Són subjectes passius contribuents de l'impost les persones físiques que compren els cartons per a participar en les partides de bingo.  
2. Són subjectes passius substituts de! contribuent les persones o entitats titulars d'autoritzacions administratives per a explotar el joc i, si s'escau, les societats de serveis que tinguen al seu càrrec la gestió d'aquests.  
3. El subjecte passiu substitut del contribuent exigirà l'impost al contribuent en el moment d'adquirir aquest els cartons en les sales de joc.  
Article 12  
La base imponible està constituïda per l'impost de les quantitats satisfetes per a l'adquisició dels cartons.  
Article 13  
El tipus de gravamen serà del 5%.  
Article 14  
El guany i l'obligació de contribuir es produeixen en el moment de l'adquisició dels cartons.  
Article 15  
1. El subjecte passiu substitut del contribuent autoliquidarà l'impost sobre el joc mitjançant una declaració-liquidació presentada i ingressada amb la periodicitat i en la forma que reglamentàriament es determine.  
2. S'autoritza el Consell perquè determine el premi de cobrança del subjecte passiu substitut del contribuent, que serà deduït de la quota autoliquidada.  
3. La Conselleria d'Economia i Hisenda aprovarà model de declaració i determinarà la forma de pagament de l'impost.  
Article 16  
La gestió i la inspecció de l'impost correspon a la Conselleria d'Economia i Hisenda, que l'efectuarà mitjançant els seus Serveis Territorials.  
Article 17  
Contra els actes de gestió de l'impost podrà interposar-se reclamació en via econòmico-administrativa davant els corresponents òrgans de la Generalitat Valenciana.  
Article 18  
La percepció de l'impost s'iniciarà a partir dels jocs celebrats l'1 d'abril de 1985.  
Primera  
DISPOSICIONS ADDICIONALS  
En les matèries regulades per aquesta Llei s'aplicarà amb caràcter subsidiari la Llei General Tributària i la normativa estatal aplicable, amb caràcter general al règim jurídic dels tributs.  
Segona  
En els recàrrecs establerts sobre la taxa estatal que grava els jocs de sort, envit o atzar, celebrats en casinos o realitzats a través de màquines o aparells automàtics per a la celebració de jocs d'atzar, serà d'aplicació subsidiària la normativa estatal reguladora de la taxa que grava els esmentats jocs.  
DISPOSICIONS FINALS  
Primera  
S'autoritza el Consell perquè dicte les Disposicions necessàries per al desenvolupament i aplicació d'aquesta Llei.  
Segona  
El Conseller d'Economia i Hisenda dictarà les Disposicions necessàries per tal d'acomodar els servicis de gestió tributària a les normes aprovades per aquesta Llei.  
Tercera  
Aquesta Llei entrarà en vigor l'endemà de la seua publicació en el Diari Oficial de la Generalitat Valenciana.  
Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.  
València, a 23 de febrer de 1985.  
El President de la Generalitat,  
JOAN LERMA I BLASCO


Còpia Permalink ELI